VARA TASUTA KASUTUSSE ANDMISE LEPING

Narva , “ ”…………… 2007. a.

Haridus- ja Teadusministeerium, registrikood 70000740, aadress Munga 18, Tartu 50088,  edaspidi nimetatud Kasutusse Andja, mille esindajana tegutseb haridus- ja teadusministri “….” ………. 2003. a. käskkirja nr ….. “Riigivara tasuta kasutusse andmise leping” alusel Margus Ojaots  ja 

Narva Linnavalitsus , registrikood 75008485,  aadress: Peetri plats 5 Narva 20 308 edaspidi nimetatud Kasutaja, mille esindajana tegutseb põhimääruse alusel (volituse korral viide volikirjale)…?…………….... (esindaja nimi),

edaspidi koos nimetatud Pooled, sõlmisid käesoleva vara tasuta kasutusse andmise lepingu, edaspidi Leping, alljärgnevas:

1. Üldosa
1.1. Lepinguga kohustub Kasutusse Andja andma Kasutajale õiguse tasuta kasutada Kasutusse Andjale kuuluvaid mitteeluruume.

1.2. Kasutusse Andja kinnitab, et talle kuulub õigus Lepingu objektiks olevate mitteeluruumide kasutusse andmiseks ning et kellelgi teisel seda õigust ei ole. Samuti kinnitab Kasutusse Andja, et Lepingu objektiks olevaid mitteeluruume ei ole samaaegselt antud kasutusse ühelegi teisele isikule.

2.
Objekt
2.1. Lepingu objektiks on Narva Kutseõppekeskuse haldamisel olevas hoones (riigivara registri registreerimisnumber 02004726, asukohaga Kreenholmi 45, Narva ruumid, mille üldpinna suurus on 1127 m2, edaspidi Ruumid.

2.2. Ruumide otstarbeks on raamatukogu. 
2.3. 
Ruumide üleandmiseks vormistatakse eraldi üleandmise-vastuvõtmise akt (Lepingu lisa 1).

3. Tähtaeg

3.1. Leping on sõlmitud tähtajatult. 

4. Kasutatud kommunaalteenuste hüvitamise kord

4.1. Kasutusele Andja vahendab ja osutab Kasutajale loetletud kommunaalteenuseid järgmistel sihtotstarvetel:
4.1.1 soojavarustus: hoone ja siseruumide küte, soe vesi olmelisteks vajadusteks;

4.1.2 veevarustus: veevarustus olmelisteks vajadusteks;

4.1.3 prügivedu: olme- ja bürootegevuse jäätmed;

4.1.4 koristamine;
4.2. Kasutaja tasub Kasutusele Andja poolt vahendatud kommunaalteenuste eest vastavalt tegelikule kulule ja kommunaalteenuste pakkujate poolt kehtestatud tasumääradele. 

4.3. Kommunaalteenuste hüvitismäärade muutmisest tulenevaid muudatusi eraldi kokku ei lepita, vaid need jõustuvad automaatselt etteteatamisega.

4.4. Kommunaalteenuste arvestamise aluseks on nende tegelik tarbimine Kasutaja poolt. Kui Kasutajal puudub tarbitud kommunaalteenuste mõõtmise võimalus, siis jagatakse hoones tarbitud kommunaalteenuste hulk proportsionaalselt Kasutaja ja teiste samas hoones asuvate tarbijate vahel. 
4.5. Kasutajal on Kasutusele Andja nõusolekul õigus oma kulul paigaldada tarbitavate kommunaalteenuste mahu mõõtmiseks arvesteid, mille alusel sellisel juhul määratakse ka tasu suurus, millele lisandub tasu Hoone üldkasutatavatele pindadele jagunevast kommunaalteenustest (jagatakse kõigi hoones asuvate tarbijate vahel proportsionaalselt vastavalt kasutatava pinna osalusele Hoone summaarses rendipinnas).

4.6. Kasutaja kohustub tasuma talle vahendatud kommunaalteenuste eest 14  (neljateistkümne) tööpäeva jooksul arve saamisest. 

4.7. Kasutajal on õigus esitada pretensioone kommunaalteenuste mittevastavuse kohta seadusega, lepinguga või tavaliselt esitatavate nõuetega või puuduste kohta nendes 5 ( viie) tööpäeva jooksul arvates  päevast, millal kasutaja sai teada või pidi sellest teada saama. Kui Kasutaja ei ole tähtaegselt pretensioone esitanud kaotab ta õiguse hilisemaid pretensioone esitada.
4.8 Juhul, kui Kasutusele Andja osutab või vahendab Kasutajale seoses Hoone kasutamisega teenust, mida ei ole nimetatud käesolevas punktis, kohustub Kasutaja tasuma selle eest vastavalt Lepingus ettenähtud Kommunaalteenuste eest tasumise korrale, kui Pooled ei lepi kokku teisiti.

4.9 Lisaks kommunaalteenuste eest tasumisele, hüvitab Kasutaja maamaksu proportsionaalselt Ruumide ja hoone suhtele. 

5. Kasutaja õigused

5.1. Kasutajal on õigus kasutada Ruume vastavalt punktis 2.2. sätestatud sihtotstarbele.

5.2. Kasutajal on õigus juurdepääsule kasutusse antud Ruumidele.

5.3. Kasutajal on õigus omal kulul teha Ruumides parendusi Kasutusse Andja kirjalikul nõusolekul

6. Kasutaja kohustused

6.1. Kasutaja kohustub säilitama Ruumid seisundis, millega need talle Kasutusse Andja poolt üle anti, kasutades neid heaperemehelikult. 

6.2. Kasutaja kohustub tasuma Kasutusse Andja poolt esitatud arved vastavalt Lepingu punktis 4. kokkulepitud korrale.

6.3. Kasutaja kohustub teatama Kasutusse Andjale igast Ruumide väärtust vähendavast või hävitavast sündmusest või teost (avarii, tulekahju jms) või ohust sellise sündmuse toimumise või teo tegemise kohta ning võtma viivitamatult tarvitusele abinõud nimetatud sündmuse, teo või ohu kõrvaldamiseks või selle tagajärgede likvideerimiseks.

6.4. Kasutaja kohustub järgima tuleohutus-, ohutustehnika, turva, keskkonnakaitse, tehnohooldus jms. eeskirju, mis on kehtestatud õigusaktidega ja/või Kasutusse Andja poolt.

6.5. Kasutaja kohustub tagama Ruumide, (Hoone) ja selle juurde kuuluva territooriumi heakorra.
6.6. Kasutaja kohustub lubama Kasutusse Andjal igal ajal kontrollida Lepingu tingimuste täitmist, tagades Kasutusse Andjale juurdepääsu Ruumidele kogu selle ulatuses.

6.7. Kasutaja kohustub Lepingu lõppemisel või ennetähtaegsel lõpetamisel tagastama Ruumid Kasutusse Andjale mitte halvemas seisundis, kui need talle üle anti, arvestades normaalset kulumist. Kasutusse Andja loata tehtud parendused, mida ei ole võimalik Ruumide väärtust vähendamata eemaldada, lähevad tasuta üle Kasutusse Andja omandisse.

6.8. Kasutaja ei või anda Ruumide kasutamist üle kolmandale isikule.

6.9. Kasutaja kohustub hüvitama Kasutusse Andjale Kasutaja süül Ruumide ja kogu hoone seisukorra halvenemisest või selle hävimisest tuleneva kahju.
6.10. Kasutaja kohustub Narva Kutseõppekeskuse õpilasi, õpetajaid ja töötajaid teenindama eraldi õppekirjanduse osakonnas, mille lahtioleku ajad kooskõlastatakse Narva Kutseõppekeskusega. 
7. Kasutusse Andja õigused

7.1. Kasutusse Andjal on õigus igal ajal kontrollida Ruumide seisukorda ja sihtotstarbelist kasutamist Kasutaja poolt.

7.2. Kasutusse Andjal on õigus nõuda oma varale Kasutaja poolt tekitatud kahjude hüvitamist.

7.3. Kasutusse Andjal on õigus nõuda Lepingu tingimuste muutmist, kui muudatused tulenevad Eesti Vabariigi seadustest või muudest Kasutusse Andjale kohustuslikest õigusaktidest.

8. Kasutusse Andja kohustused

8.1. Kasutusse Andja kohustub Ruumid üle andma Kasutaja valdusse.

8.2. Kasutusse Andja kohustub tagama Kasutajale kommunaalteenuste osutamise (v.a. juhul, kui seda ei ole võimalik teha Kasutusse Andjast sõltumatutel põhjustel) s.h. sõlmib kommunaalteenuste vahendamiseks õigeaegselt lepingud ja hoiab töökorras kommunikatsioonid, mis on vajalikud kommunaalteenuste osutamiseks. (v.a. kui Kasutaja sõlmib hankijatega otselepingud)
8.3. Kasutusse Andja kohustub Ruumide omandiõiguse või kaudse valduse üleminekul uuele omanikule 
või valdajale Lepingu olemasolust teatama.

8.4. Kasutusse Andja kohustub teatama Kasutajale viivitamata Ruumide või hoone hävimise või rikkumise ohust.

9. Poolte kinnitused

9.1. Kasutusse Andja kinnitab, et tal on õigus Lepingut sõlmida vastavalt selles Poolte poolt kokku lepitud tingimustele.

9.2. Kasutusse Andja kinnitab, et Ruume ei ole antud rendile või muul viisil kasutamiseks kolmandatele isikutele.

9.3. Kasutusse Andja kinnitab, et temale teadaolevalt ei ole Lepingu allakirjutamise ajaks hoone (Ruumide) osas algatatud kohtuvaidlusi. 

9.4. Kasutaja kinnitab, et on teadlik Ruumide seisukorrast ning tal ei ole selles osas Kasutusse Andjale pretensioone.

9.5. Kasutaja kinnitab, et ta tegutseb ainult oma põhimääruses  ette nähtud tegevusaladel.

10. Sanktsioonid

10.1. Lepinguga võetud kohustuste täitmata jätmise eest kannavad Pooled Eesti Vabariigi seadustes ja muudes õigusaktides ning Lepingus ettenähtud vastutust.

10.2. Pooled kannavad täielikku varalist vastutust Lepingust tulenevate kohustuste täitmatajätmise 

või mittekohase täitmisega teisele Poolele tekitatud kahju eest

10.3. Kui Kasutaja viivitab mistahes Lepingus sätestatud tasu (maamaks, tasu kommunaalteenuste eest, jne) maksmisega on Kasutusse Andjal õigus nõuda viivist arvestusega 0,05 % tähtaegselt tasumata summalt päevas.

10.4. Kui Lepingu lõppemisel või ennetähtaegsel lõpetamisel Kasutaja ei tagasta Kasutusse Andjale Ruume ning Kasutusse Andja on selle kohustuse täitmise vajadusest Kasutajale kirjalikult teatanud, loetakse Kasutaja valdusest loobunuks ning Kasutusse Andjal on õigus asuda tegeliku võimu teostamisele Ruumide üle.

11. Vääramatu jõud

11.1. Pooled vabanevad vastutusest lepingu mittetäitmise või mittekohase täitmise korral, kui mittetäitmise või mittekohase täitmise põhjustasid asjaolud, millised antud olukorras on vältimatud ja/või poolte tahtest sõltumatud, nagu politsei ja/või sõjaväeoperatsioonid, faktilised liiklus- ja ilmastikuolud jm. loodusjõudude toime, samuti sõjaseisukord, streigid, riigivõimu- ja valitsemisorganite normatiivaktide toime ja teised asjaolud, mida rahvusvaheline praktika tunnustab vääramatu jõuna.

11.2. Vääramatu jõu asjaolude ilmnemise korral teevad pooled kõik nendest sõltuva vältimaks võimaliku kahju teket.

12. Lepingu muutmine ja lõpetamine

12.1. Lepingu muutmine või lõpetamine toimub poolte kirjalikul kokkuleppel, välja arvatud juhul, kui:

12.1.1 lepingu muutmist nõuab Riigikontroll;

12.1.2 lepingu muutmist tingivad Eesti Vabariigi õigusaktid; 

12.2. Lepingu muutmiseks esitab üks pool teisele poolele sellekohase kirjaliku avalduse, millele teine pool on kohustatud 30 päeva jooksul vastama. Lepingu muutmisest keeldumist peab vastuskirjas põhjendama.

12.3. Kasutusele Andjal on õigus leping lõpetada teatades sellest 6 (kuus) kuud ette kui Kasutaja ei täida lepingust või seadusest tulenevaid kohustusi või Hoone või Ruumid on antud riigivara valitsejale vajalikud avalikuks otstarbeks.

12.4. Ruumide tagasi andmine vormistatakse üleandmise-vastuvõtmise aktiga.

13. Lõppsätted

13.1. Leping jõustub pärast Lepingu registreerimist riigivara registris.

13.2. Leping on koostatud kahes ……-leheküljelises identses eksemplaris, millest kumbki pool on saanud ühe eksemplari. Lepingule on lisatud Lisad 1 kuni 3.

13.3. Lepingu sõlmimisel ja täitmisel juhinduvad Pooled riigivaraseadusest, võlaõigusseadusest ning teistest seadustest ja õigusaktidest.

13.4. Lepingust tulenevad vaidlused püüavad pooled lahendada läbirääkimiste teel. Kokkuleppe mittesaavutamisel lahendatakse vaidlused kohtus.

14. Lepingu lisad

14.1. Lepingu Lisa 1: Ruumide üleandmise-vastuvõtmise akt; 
14.2. Lepingu Lisa 2: Kasutusse antava Ruumide asendiplaan;

14.3. Lepingu Lisa 3: Kontaktisikud ja nende andmed.

15. Poolte allkirjad

Kasutusse Andja





Kasutaja

